**ผลการดำเนินงาน**

1. มีการแต่งตั้งคณะกรรมการประกันคุณภาพการศึกษาและการบริหารความเสี่ยง โดยมีผู้บริหารระดับสูง ร่วมเป็นคณะกรรมการ อ้างถึงคำสั่งแต่งตั้งคณะกรรมการประกันคุณภาพการศึกษาและการบริหารความเสี่ยง ที่ 01672/2557(1)
2. มีการแต่งตั้งที่ปรึกษาด้านการบริหารความเสี่ยงของสถาบัน โดยมีผู้ทรงคุณวุฒิจากภายนอกเป็นที่ปรึกษา อ้างถึงคำสั่งแต่งตั้งที่ปรึกษาด้านการบริหารความเสี่ยงของสถาบัน ที่ 013/2555 ตามมติสภาสถาบันเทคโนโลยีพระจอมเกล้าเจ้าคุณทหารลาดกระบัง ในการประชุม ครั้งที่ 4/2555 เมื่อวันที่ 25 เมษายน 2555 และได้มีการแต่งตั้งที่ปรึกษาเพิ่มเติม อ้างถึงคำสั่งแต่งตั้งที่ปรึกษาด้านการบริหารความเสี่ยงของสถาบัน ที่ 009/2556 ตามมติสภาสถาบันเทคโนโลยีพระจอมเกล้าลาดกระบัง ในการประชุม ครั้งที่ 6/2556 เมื่อวันที่ 26 มิถุนายน 2556
3. มีการวิเคราะห์และระบุความเสี่ยง และปัจจัยที่ก่อให้เกิดความเสี่ยง ตามบริบทของสถาบัน ตัวอย่างเช่น
	* + - ความเสี่ยงด้านกลยุทธ์ (ไม่มีแผนรองรับการเข้าสู่ประชาคมเศรษฐกิจอาเซียน, แผนกลยุทธ์ไม่สอดคล้องกับปัจจุบัน)
			- ความเสี่ยงด้านการเงิน (รายรับไม่เป็นไปตามแผนส่งผลต่อการบริหารงบประมาณ, แนวโน้มรายได้จากค่าธรรมเนียมการศึกษาไม่เป็นไปตามแผน)
			- ความเสี่ยงด้านการปฏิบัติงาน (ขาดแนวทางที่ชัดเจนด้านการจัดการฐานข้อมูล, ขาดแคลนบุคลากรผู้ปฏิบัติงานสารบรรณ)
			- ความเสี่ยงด้านนโยบาย/กฎหมาย/ระเบียบ/ข้อบังคับ (ระบบการควบคุมไม่ดีทำให้บุคลากรปฏิบัติงานไม่ถูกต้อง)
			- ความเสี่ยงภาพลักษณ์และชื่อเสียง (การนำเสนอข่าวในทางลบเกี่ยวกับการบริหารงานภายในสถาบันของสือตามช่องทางต่าง ๆ เช่น โทรทัศน์ วิทยุ หนังสือพิมพ์ อินเทอร์เน็ต)
			- ความเสี่ยงด้านสิ่งแวดล้อม (สภาพแวดล้อมเสี่ยงต่อการเกิดมลภาวะ)
			- ความเสี่ยงด้านสุขภาพ (ผู้ประกอบการไม่ปฏิบัติตามหลักสุขาภิบาล)
			- อื่นๆ ตามบริบทของสถาบัน
4. มีการประเมินโอกาสและผลกระทบของความเสี่ยงและจัดลำดับความเสี่ยงที่ได้จากการวิเคราะห์ในข้อ 3สถาบันมีการระบุความเสี่ยงและปัจจัยเสี่ยงแล้ว คณะกรรมการบริหารความเสี่ยงได้มีการประเมินและวิเคราะห์ความเสี่ยง โดยพิจารณาจากผลกระทบและโอกาสที่จะเกิดปัจจัยเสี่ยงนั้นๆ เพื่อจัดลำดับความเสี่ยงโดยนำกิจกรรมที่มีความเสี่ยง ระดับคะแนน 20-25 (สูงมาก) และระดับคะแนน 15-19 (สูง) มาจัดทำแผนการดำเนินการบริหารความเสี่ยงเพื่อให้ความเสี่ยงนั้นอยู่ในระดับที่ยอมรับได้
5. มีการจัดทำแผนบริหารความเสี่ยงที่มีระดับความเสี่ยงสูง และดำเนินการตามแผน สถาบันมีการจัดทำแผนการดำเนินงานการบริหารความเสี่ยง เพื่อให้การบริหารความเสี่ยงมีประสิทธิภาพ โดยเชิญประชุมคณะคณะกรรมการประกันคุณภาพการศึกษาและการบริหารความเสี่ยง เพื่อสร้างความเข้าใจในการกำหนดมาตรการหรือแผนปฏิบัติการที่จะดำเนินการแก้ไขหรือป้องกันความเสี่ยงที่เกิดขึ้นอย่างเป็นรูปธรรม เพื่อให้ทุกส่วนนำนโยบายไปสู่การปฏิบัติ เพื่อผลักดันนโยบายให้บรรลุวัตถุประสงค์และเป้าหมายสถาบัน
6. สถาบันมีการติดตาม และประเมินผลการดำเนินงานดังนี้

รายงานความก้าวหน้าหรือผลการดำเนินงานตามแผนต่อสภาสถาบัน โดยคณะทำงานบริหารความเสี่ยงได้สรุปการดำเนินกิจกรรมในการบริหารความเสี่ยงที่คณะ / วิทยาลัย / วิทยาเขต / สำนัก ได้รายงานการประเมินผลและการการปรับปรุงการควบคุมภายใน (แบบรายงาน ปย.2) ต่อคณะกรรมการบริหารความเสี่ยงระดับสถาบัน ซึ่งรายงานดังกล่าวประกอบด้วยความเสี่ยงที่เกิดขึ้น การควบคุมที่มีอยู่ การประเมินผลการควบคุม การปรับปรุงการควบคุม ระยะเวลาการดำเนินงานแล้วเสร็จและผู้รับผิดชอบ

รายงานสรุปผลการดำเนินงานและประเมินผลสำเร็จของการดำเนินงาน ปัญหาอุปสรรคและแนวทางแก้ไข พร้อมข้อเสนอแนะในการปรับปรุงแผนการดำเนินต่อสภาสถาบัน โดยมีการติดตามความก้าวหน้าหรือผลการดำเนินงานการบริหารความเสี่ยงจากส่วนงาน ที่เกี่ยวข้องในการดูแลรับผิดชอบกิจกรรมควบคุมการบริหารความเสี่ยง โดยให้ส่วนงานรายงานผลการติดตามประเมินผลและการปรับปรุงการควบคุมภายใน (แบบติดตาม ปย.2) เพื่อสรุปเป็นภาพรวมของสถาบัน ซึ่งคณะกรรมการบริหารความเสี่ยงจะนำเสนอผลการดำเนินงานตามแผนบริหารความเสี่ยงต่อที่ประชุมสภาบันเพื่อให้ข้อเสนอแนะ และนำข้อเสนอแนะจากสภาสถาบันไปใช้ในการปรับแผนหรือวิเคราะห์ความเสี่ยงในรอบปีถัดไป

1. มีการนำผลการประเมิน และข้อเสนอแนะจากสภาสถาบันไปใช้ในการปรับแผนหรือวิเคราะห์ความเสี่ยงในรอบปีถัดไป

 สถาบันมีเลขานุการคณะกรรมการบริหารความเสี่ยง สรุปผลการดำเนินงานการบริหารความเสี่ยงของสถาบัน ประจำปีงบประมาณ พ.ศ. 2557 รอบระยะเวลา 12 เดือน จาการติดตามผลการดำเนินงานตามแผนรายงานต่อสภาสถาบันเพื่อพิจารณา ซึ่งมติสภาสถาบัน วาระพิเศษ ครั้งที่ 1/2558 เมื่อวันที่ 25 มีนาคม 2558 ได้พิจารณารายงานผลการวิเคราะห์ความเสี่ยงตามที่คณะกรรมการบริหารความเสี่ยงระดับสถาบันเสนอแล้วโดยมีข้อเสนอแนะดังนี้

* สถาบันยังเสนอแนวทางการดำเนินงานไม่สอดคล้องกับ ความเสี่ยงด้านบุคลากรสารวิชาการที่มีตำแหน่งทางวิชาการลดลง เช่น แนวทางในการจัดทำ MOU ระหว่างอาจารย์กับคณะ เพื่อเข้าสู่ตำแหน่งทางวิชาการ เป็นต้น เนื่องจากคณะกรรมการอุดมศึกษาได้กำหนดเกณฑ์กลางการเข้าสู่ตำแหน่งทางวิชาการไว้แล้ว

**จำนวนความเสี่ยงทั้งหมดในแต่ละด้าน ปีงบประมาณ 2556-2558**

|  |  |  |  |
| --- | --- | --- | --- |
| **ความเสี่ยงด้าน** | **ปี2556** | **ปี2557** | **ปี2558** |
| ด้านการปฏิบัติงาน | 56 | 22 | 31 |
| ด้านกลยุทธ์ | 20 | 17 | 16 |
| ด้านนโยบาย/กฎหมาย/ระเบียบ/ข้อบังคับ | 13 | 8 | 6 |
| ด้านการเงิน | 10 | 7 | 9 |
| ด้านภาพลักษณ์และชื่อเสียง | 7 | 5 | 7 |
| ด้านสิ่งแวดล้อม | 6 | 2 | 6 |
| ด้านสุขภาพ | 6 | 0 | 3 |
| ด้านชุมชน | 0 | 1 | 0 |
| **รวม** | **118** | **62** | **78** |

**จำนวนปัจจัยเสี่ยงหลังการจัดการจำแนกตามระดับความเสี่ยง ปี 2556-2558**

|  |  |  |  |
| --- | --- | --- | --- |
| **ระดับความเสี่ยง** | **ปี 2556** | **ปี 2557** | **ปี 2558** |
| ระดับ 5 | 6 | 12 | 6 |
| ระดับ 4 | 8 | 10 | 13 |
| ระดับ 3 | 34 | 17 | 23 |
| ระดับ 2 | 51 | 21 | 26 |
| ระดับ 1 | 19 | 22 | 10 |
| **รวม** | **118** | **82** | **78** |

**จำนวนปัจจัยเสี่ยงที่อยู่ในระดับสูงและสูงมาก ที่ดำเนินการบริหารความเสี่ยง**

**จนอยู่ในระดับที่ยอมรับได้ ปี2556-2558**

**สรุปผลการดำเนินการ**

จากผลการดำเนินการที่ได้กล่าวมาข้างต้น สถาบันได้มีการดำเนินการบริหารความเสี่ยงมาอย่างต่อเนื่องและได้มีการดำเนินการจัดเก็บข้อมูลอย่างเป็นระบบ โดยได้มีการพัฒนาระบบการจัดเก็บข้อมูลความเสี่ยงแบบออนไลน์ ทำให้มีความสะดวก รวดเร็ว และเป็นมาตรฐานเดียวกัน สามารถนำข้อมูลที่ได้รับไปดำเนินการวิเคราะห์หาความเสี่ยงได้สะดวกรวดเร็วขึ้น อีกทั้งยังสามารถเปรียบเทียบข้อมูลผลการดำเนินการในปีงบประมาณที่ผ่านมาทำให้ทราบถึงแนวโน้มผลการดำเนินการปัจจุบันกับในอดีตว่ามีแนวโน้มผลการดำเนินการเป็นไปในทิศทางใด

**สิ่งที่จะดำเนินการต่อในอนาคต**

สถาบันมีแนวคิดที่จะให้บุคลากรรวมถึงนักศึกษามีส่วนร่วมในกระบวนการบริหารความเสี่ยง เพื่อที่จะได้มุมมองที่หลากหลายในการค้นหาความเสี่ยงของสถาบัน

**ประเมินผลการดำเนินการของสถาบัน**

|  |  |  |  |  |  |  |
| --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 |
| ไม่มีการรายงานผลที่เกี่ยวข้อง | มีรายงานผลที่เกี่ยวข้องในบางด้าน(เป็นข้อมูลดิบ ยังไม่มีการวิเคราะห์) | มีรายงานผลครบทุกด้าน(อัตลักษณ์และเอกลักษณ์หรือจุดเน้นหรือคุณลักษณะหรือวิสัยทัศน์) | มีรายงานผลครบถ้วน และผลการดําเนินงานที่ดี(วิเคราะห์trend จากตารางการเก็บข้อมูลดิบ) | เริ่มมีการขยายผลไปสู่บุคลากรกลุ่มอื่นส่งผลให้เกิดการริเริ่มโครงการหรือสร้างเครือข่ายใหม่ๆ | การขยายผลครอบคลุมไปทั่วทั้งองค์กรส่งผลให้เกิดการพัฒนาองค์กร | excellent(leading practices) (เกิดเป็นวัฒนธรรมองค์กร) |

จากตารางวัดผลการดำเนินการข้างต้นสถาบันขอประเมินผลการดำเนินการของตนเองไว้ที่ **ระดับ 4**

คือ มีรายงานผลครบถ้วน และผลการดำเนินงานที่ดี (วิเคราะห์จาก trend จากตารางการเก็บข้อมูลดิบ)

**รายการเอกสารหลักฐาน**

|  |  |
| --- | --- |
| 1/1 | คำสั่งแต่งตั้งคณะกรรมการประกันคุณภาพการศึกษาและการบริหารความเสี่ยงระดับสถาบัน |
| 1/2 | คำสั่งแต่งตั้งที่ปรึกษาด้านการบริหารความเสี่ยงของสถาบัน |
| 2 | แบบประเมินและวิเคราะห์ความเสี่ยง (ERM-01), แบบประเมินมาตรการควบคุมความเสี่ยง (ERM-02), แผนการบริหารจัดการความเสี่ยง (ERM-03), รายงานการประเมินผลการปรับปรุงควบคุมภายใน แบบ ปย.2 ภาพรวมของสถาบัน(ERM-04) |
| 3/1 | แผนการดำเนินงานการบริหารความเสี่ยงของสถาบัน ประจำปีงบประมาณ พ.ศ. 2558 |
| 3/2 | แบบรายงานแผนและการปรับปรุงการควบคุมภายในระดับสถาบัน (แบบ ปอ.1 และ ปอ.3) 2557 |
| 3/3 | รายงานการประชุมประกันคุณภาพการศึกษาและการบริหารความเสี่ยงระดับสถาบันครั้งที่ 1/2557 |
| 3/4 | รายงานการประชุมประกันคุณภาพการศึกษาและการบริหารความเสี่ยงระดับสถาบันครั้งที่ 2/2557 |
| 3/5 | รายงานการประชุมประกันคุณภาพการศึกษาและการบริหารความเสี่ยงระดับสถาบันครั้งที่3/2557 |
| 4/1 | แบบติดตาม ปย.2 ภาพรวมสถาบัน (ปี 2558 รอบ 12 เดือน) |
| 4/2 | แบบติดตาม ปย.2 ภาพรวมสถาบัน (ปี 2558 รอบ 6 เดือน) |
| 4/3 | สรุปผลการดำเนินงานบริหารความเสี่ยงต่อที่ประชุมสภาสถาบัน วาระพิเศษ ครั้งที่ 1/2558 |
| 5 | มติสภาสถาบัน วาระพิเศษ ครั้งที่ 1/2558 |

|  |
| --- |
| **1/1** |
| **1/2** |
| **2** |
| **3/1** |
| **3/2** |
| **3/3** |
| **3/4** |
| **3/5** |
| **4/1** |
| **4/2** |
| **4/3** |
| **5** |